কেন এমন শিরোনাম, তা তো বোঝাই যাচ্ছে। ফিফা বর্ষসেরা খেলোয়াড়ের পুরস্কার ‘বেস্ট’-এর জন্য চূড়ান্ত মনোনয়ন পাওয়া তিন খেলোয়াড়ের তালিকায় জায়গা হয়নি মেসির। ক্রিস্টিয়ানো রোনালদো, লুকা মদরিচ ও মোহাম্মদ সালাহকে বেছে নেওয়া হয়েছে। রোনালদো ও মদরিচ রিয়াল মাদ্রিদের হয়ে জিতেছেন চ্যাম্পিয়নস লিগ শিরোপা। বিশ্বকাপেও ভালো খেলেছেন দুজন। মদরিচ তো ক্রোয়েশিয়াকে প্রথমবারের মতো ফাইনালে তুলে জিতেছেন ‘গোল্ডেন বল’।